SUPER ออกหุ้นกู้ 2 พันลบ. ชูดอกเบี้ย 4.80% ขายสถาบัน-รายใหญ่ 25-27 ต.ค.นี้
SUPER ออกหุ้นกู้ไม่เกิน 2 พันลบ. อายุหุ้นกู้ 2 ปี 6 เดือน ชูอัตราดอกเบี้ยคงที่ 4.80% ต่อปี ขายสถาบัน-รายใหญ่ วันที่ 25-27 ต.ค.65 ขณะที่ “ทริส” ยังคงอันดับความน่าเชื่อถือ "BBB" แนวโน้ม "บวก"
SUPER ออกหุ้นกู้ไม่เกิน 2 พันลบ. อายุหุ้นกู้ 2 ปี 6 เดือน ชูอัตราดอกเบี้ย 4.80% ขายสถาบัน-รายใหญ่ วันที่ 25-27 ต.ค.65
14 ก.ย. 2565

บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกหุ้นกู้ชนิดระบุชื่อผู้ถือ มีผู้แทนผู้ถือหุ้นกู้ ประเภทไม่ด้อยสิทธิ และไม่มีประกัน ครั้งที่ 3/2565 ครบกำหนดไถ่ถอนปี พ.ศ.2568 จำนวนไม่เกิน 1,500,000 หน่วย มูลค่าที่ตราไว้หน่วยละ 1,000 บาท มูลค่ารวมไม่เกิน 1,500 ล้านบาท และหุ้นกู้ที่สำรองเพื่อเสนอขายเพิ่มเติมไม่เกิน 500,000 หน่วย หรือไม่เกิน 500 ล้านบาท รวมเป็นมูลค่าทั้งสิ้นไม่เกิน 2,000 ล้านบาท อายุหุ้นกู้ 2 ปี 6 เดือน อัตราดอกเบี้ยคงที่ 4.80% ต่อปี ชำระดอกเบี้ยทุกๆ 3 เดือน ตลอดอายุหุ้นกู้
โดยบริษัทจะเสนอขายหุ้นกู้ดังกล่าวให้แก่ผู้ลงทุนสถาบัน และผู้ลงทุนรายใหญ่ ผ่านผู้จัดการการจัดจำหน่ายหุ้นกู้ ได้แก่ บล.เคจีไอ (ประเทศไทย), บล.เอเซีย พลัส, บล.หยวนต้า (ประเทศไทย), บล.กรุงไทย, เอ็กซ์สปริง, บล.ดาโอ (ประเทศไทย) และ บล.ซีจีเอส-ซีไอเอ็มบี (ประเทศไทย) ระหว่างวันที่ 25-27 ต.ค.65
ขณะที่ยังคงอันดับความน่าเชื่อถือของผู้ออกหุ้นกู้ “BBB” แนวโน้ม “บวก” โดย บริษัท ทริสเรทติ้ง จำกัด เมื่อวันที่ 14 ธันวาคม พ.ศ. 2564 สำหรับวัตถุประสงค์การใช้เงินเพื่อรองรับการลงทุนเพิ่มเติมตามแผน PDP2018 Rev.1 เป็นจำนวน 1,200 ล้านบาท ส่วนที่เหลือใช้เป็นเงินทุนหมุนเวียน